ჯაკომო სალვიატი

**ჯაკომო სალვიატი** (დ. 15 სექტემბერი, 1461 — გ. 6 სექტემბერი, 1533) — ფლორენციელი პოლიტიკოსი და ლორენცო მედიჩის სიძე.

## ქორწინება 
1486 წლის 10 სექტემბერს, მან ცოლად შეირთო ლორენცოს ქალიშვილი, ლუკრეცია მედიჩი, ვისთანაც მას ათი შვილი შეეძინა. თავად გახლდათ ჯოვანი სალვიატისა და მადალენა გონდის ვაჟი, და თავდაუზოგავად მუშაობდა ოჯახის ეკონომიკური მდგომარეობის გასამყარებლად, რის შედეგადაც ის ძალიან მდიდარი გახდა. ამის მოგვარების შემდეგ, ყურადღება პოლიტიკაზე გადაიტანა. იყო ფლორენციის გილდიების მთავარი 1499 და 1518 წლებში, შემდეგ გახდა სახალხო დამცველი 1514 წელს. 1513 წელს, მან მიიღო რომის ელჩის წოდება.

## მოგვიანებითი ცხოვრება და სიკვდილი
მისი ცოლის ძმის პაპ ლეო X-დ არჩევით ჯაკომომ მნიშვნელოვნად ისარგებლა. მას რომანიის მარილის საწარმო ჩაბარდა, და ვატიკანის განძთსაცავის ერთ-ერთი მნიშვნელოვანი მცველი გახდა. ამ დაწინაურების შედეგად, ის წელიწადში 15 000 დუკატს იღებდა.

მან წარუმატებლად სცადა, რომ ფლორენციის ალყა (1529-1530) თავიდან აერიდებინა; კარლ მეხუთის პაპ კლემენტ VII-თან შეხვედრისას, ამ უკანასკნელის მრჩეველს წარმოადგენდა.

1531 წელს, ის 200 ფლორენციელი მოქალაქის *ბალიის* წევრი იყო, რომელთა მიზანიც რესპუბლიკური მთავრობის რეფორმაციას წარმოადგენდა.

გარდაიცვალა 1553 წელს, 6 სექტემბერს.

## შვილები 
ლუკრეციასთან ქორწინებისას მას თერთმეტი შვილი - ექვსი ვაჟი და ხუთი ქალიშვილი შეეძინა:

***კარდინალი ჯოვანი სალვიატი** (დ. ფლორენცია, 1490 — გ. რავენა, 1553);
***ლორენცო სალვიატი** (დ. ფლორენცია, 1492 — გ. ფერარა, 1539), სენატორი და მეცენატი. მისი ვაჟი ანტონიო მარია სალვიატი, კარდინალი იყო.
***პიერო სალვიატი** — პატრიცი;
***ელენა სალვიატი** (დ. ფლორენცია, დაახ. 1495 — გ. გენოა, 1552), პირველად დაქორწინდა მარკიზ პალავიჩინო პალავიჩინოზე; მეორედ დაქორწინდა პრინც იაკოპო V აპიანიზე.
***კატერინა სალვიატი** — დაქორწინდა 1511 წელს, ფილიპო ნერლიზე, ფლორენციელ ისტორიკოსზე.
***ბატისტა სალვიატი** (დ. 1498 — გ. 1524);
***მარია სალვიატი** (დ. 1499 — გ. 1543) — გათხოვდა ჯოვანი მედიჩზე. ამ ქორწინებამ დააკავშირა მედიჩების ოჯახის მთავარი და პოპლანოს ხაზები. მისი ვაჟი, კოსიმო, ჰერცოგ ალესანდრო მედიჩის გარდაცვალების შემდეგ ფლორენციის მმართველად დაინიშნა.
***ლუიზა სალვიატი** — გათხოვდა სიგისმუნდ დე ლუნაზე; 
***ფრანჩესკა სალვიატი** — პირველად გათხოვდა პიერო გუალტეროტიზე (შეეძინათ ქალიშვილი, მარია, რომელიც ფილიპო სალვიატის გაჰყვა ცოლად); მეორედ, 1533 წელს გათხოვდა ოტავიანო მედიჩიზე, რომელთანაც ვაჟი, პაპი ლეო XI გაუჩნდა. 
***ბერნარდო სალვიატი** (დ. 1505/1508 — გ. რომი, 1568) — წმინდა იოანე იერუსალიმელის ორდენის რაინდი, 1561 წელს გახდა კარდინალი;
***ალამანო** (დ. 1510 — გ. 1571) — პატრიცი;
## ლიტერატურა
*
* Lauro Martines, *April Blood: Florence and the Plot against the Medici* [Paperback], 328 pages, Oxford Univ. Press,(2004), also accessible through Kindle, Publisher: Vintage Digital (January 31, 2011)., (ebook). Also, 
* Miles J. Unger, ''Magnifico: The Brilliant Life and Violent Times of Lorenzo de' Medici*, edit. (May 5, 2009). Simon&Schuster Paperbacks, New York. American Journalist resident for 5 years in Florence, Italy, 
* Miles J. Unger, *Machiavelli:A Biography", published June 14, 2011, accessible also through Kindle., 499 pages. 
* Christopher Hibbert, (1924 - 2008),  & Mary Hollingsworth: *The Borgias and Their Enemies: 1431-1519*,  [Paperback], 321 pages, Harcourt Publ. Co, Orlando, Florida 
## სქოლიო
კატეგორია:დაბადებული 1461
კატეგორია:გარდაცვლილი 1533
კატეგორია:ფლორენციელები
კატეგორია:სალვიატის ოჯახი